GELYKENISSE DAG 10 - 15 Mei 2018\n“Die koninkryk van die hemel is soos suurdeeg wat ’n vrou gevat en in ’n groot skottel meel ingewerk het totdat dit heeltemal deursuur was. Matteus 13:33\nSoms wil ’n mens absoluut moedeloos word wanneer jy na die wêreld rondom jou kyk. Koerante en televisie is vol van berigte oor geweld, liefdeloosheid en korrupsie. Op baie plekke is daar hongersnood en mense wat aan epidemiese siektes sterf. In die Midde-Ooste en ander plekke in die wêreld is daar oorlog met wreedhede wat jy nie kan glo nie. Kan daar ooit iets aan gedoen word en waar begin ons?\nIn die tyd van Jesus het dit nie beter gelyk nie. Korrupsie was so wydverspreid dat dit selfs in God se huis, die tempel, bedryf is en Jesus dit nodig gevind het om die handelaars en valuta smouse daar uit te dryf. Die Romeinse Ryk wat oor groot dele van die wêreld gestrek het, het hulle heerskappy met die swaard behou en onsedelikheid was deel van baie godsdiensrites van die tyd. So kan ’n mens aangaan om die lelike dinge op te noem, in Jesus se tyd en ook in ons tyd.\nMoet ons elkeen maar in ons veilige hoekie bly sit terwyl dit so lyk? Jesus spreek die verkeerde dinge op vele maniere en plekke aan en in die gelykenisse van die mosterdsaad en die suurdeeg wil Hy vir ons ’n lewensbelangrike les leer oor hoe die dinge teengewerk kan word. Hy gebruik weer die koninkryk van God as vertrekpunt. Daar waar God se koninkryk gevestig word, sal die slegte dinge minder word. Watter rol kan ek en jy speel in die vestiging van sy koninkryk sodat die wêreld ‘n beter plek kan word?\nWanneer ’n mens brood bak het jy verskillende bestanddele nodig waarvan meel en water die grootste deel uitmaak. Maar om goeie brood te bak moet daar ook suurdeeg wees. Die suurdeeg vorm maar ’n bitter klein deeltjie van die bestanddele, maar is onontbeerlik. God se koninkryk is soos die onontbeerlike suurdeeg wat deur die hele mengsel trek en ons as sy kinders is deel van die koninkryk, deel van die suurdeeg. Waar God se kinders werklik in die wêreld betrokke is, verander dinge wel, maar wanneer ons nie betrokke is nie val die deeg plat en kan daar geen brood gebak word nie.\nGebed: Wys my asseblief waar in my omgewing, werkplek en plek van ontspanning ek suurdeeg kan wees. Amen


JY LEES NOU Tuintake vir Oktober: Plant nou somervrugte\nKlipboegoe (Coleonema pulchellum) is ’n aantreklike struik met aromatiese, naaldagtige blare en massas klein pienk blommetjies van Mei tot Oktober wat bye, skoenlappers en insekte na die tuin lok met hul soet geur.\nOndersteun Borskankerbewustheidsmaand, sorg vir ons kosbare bestuiwers en plant nou somervrugte.\nAls wat pienk is\nOktober is Borskankerbewustheidsmaand, die perfekte tyd om bome en struike wat pienk blomme dra te plant ter ere van dié wat al die siekte geklop het.\nDie kannabas (Dais cotinifolia), met sy slanke groeiwyse en fyn pienk blomme wat in die vroeë somer verskyn, is ’n goeie keuse vir klein tuine. Dis bladwisselend in gebiede met koue winters.\nAs jy ’n groot tuin het, sal die wildekastaiing (Calodendrum capense), wat 10 m of hoër groei, welkome skadu gooi en vroeg in die somer vrolike pienk blomme dra.\nDie pienk-kiesieblaar (Anisodontea scabrosa) is ’n waterwys struik met pienk hibiskus-agtige blomme wat skoenlappers en bye lok. Kweek dit in volson met goeie lugsirkulasie. Snoei terug om bosagtige nuwe groei aan te moedig. Dis nuttig vir skerms, randakkers en kothuis- of inheemse tuine.\nWenk van die maand: Neem deel aan Nasionale Weedbuster-week (8 tot 15 Oktober) en verwyder enige indringerplante in jou tuin en vervang dit met inheemse plante.\n• Plant somergroente soos beet, boontjies, komkommer, wortels, kool, spinasiebeet, murgpampoentjies, soetrissies, tamaties en blaarslaai.\n• Dahlias is ook onontbeerlik vir ’n somertuin. Hulle wissel in grootte – party is so groot soos ’n eetbord, ander het blomblare wat binnetoe buig soos ’n waterlelie, party het weer klein, pomponagtige blomme. Steek ’n stok in langs elke dahlia wat jy plant sodat dit ondersteuning het terwyl dit hoër groei.\n• Knyp die groeipunte van fuchsias terug om syloot- en blomvorming aan te moedig.\n• Maak nuut geplante struike en bome twee keer per week goed nat om ’n goeie wortelstelsel te help vestig.\n• Die reënseisoen in somerreënstreke bring meer plae en swamsiektes. Volg altyd die aanwysings wanneer jy insek- en swamdoders gebruik.\n• Hou in winterreënstreke die grond rondom struike vogtig met ’n dik deklaag van kompos; los net ruimte rondom die stele oop.\nPapierblom (Limonium perezii)\nPlant vir die bye\nWêreldhabitatdag op 2 Oktober is ’n herinnering dat bestuiwers die risiko loop om hul natuurlike habitatte te verloor. Tuiniers kan help deur blomplante, veral inheemse spesies, te plant. Die heuningby is ’n belangrike bestuiwer wat stuifmeel van een plant na die volgende oordra terwyl hulle blomplante se stuifmeel en nektar vreet, wat dan voortplanting verseker.\nPlant blomme wat bye lok in groepe in tuine met ’n grasland-styl, in ’n randakker, op sypaadjies en in houers. Bye verkies plat, oop, madeliefieagtige blomme soos Felicia en Euryops, of plante met buisvormige blomme soos wildedagga (Leonotis leonurus), notsung (Halleria lucida) en vuurpyl (Kniphofia) wat bye maklike toegang tot die nektar en stuifmeel gee.\nBye kan ultraviolet-merke op blomme sien; dit tree op as gidse wat hulle na die nektar en stuifmeel lei. Hulle word veral aangetrek deur die blou, geel en mauve blomme van agapante, Bulbine, gousblomme, laventel, roosmaryn, strelitzia, koringblom (Scabiosa africana), wildeknoffel (Tulbaghia violacea), papierblom (Limonium perezii) en ysterkruid.\nMeer oor: blomme| tuine| tuinmaak| tuintake\nTuintake vir November: ’n kleurvolle paradys!


Verskaffer van soliede aluminiumbekleding, soliede aluminiumpaneel | HLCALUMINIUM\nHierdie reeks vansoliede aluminium paneel gebruik roller coating tegnologie en het 'n volledige reeks kleurkodes vir jou verwysing. Diesoliede aluminium ruitl laat 'n groot aantal verskillende afwerkings toe. Boonop kan dit by enige kleur vanaf die RAL-kleurkaart aangepas word. Diesoliede aluminium bekleding afwerkings is homogeen en ly skaars aan die variasie van hul tonaliteit met die inval van lig. Soliede aluminiumpanele verskaf 'n sensasie van stewigheid aan die fasade en word maklik met ander afwerkings gekombineer.